EkBass/fiwiki-20250220-pages-articles huggingface dataset:
Waiblingen

Waiblingen on kaupunki Baden-Württembergin osavaltiossa, eteläisessä Saksassa. Se kuuluu Stuttgartin hallintopiiriin ja on Rems-Murr-Kreisin piirikunnan keskuskaupunki. Se sijaitsee noin 15 kilometriä koilliseen Stuttgartista ja on osa sen metropolialuetta. Kesäkuun 2022 lopussa Waiblingenissa oli 55 969 asukasta. == Historia == Varhaisin tunnettu maininta Waiblingenistä on peräisin vuodelta 885, jolloin se mainittiin karolingisessa asiakirjassa. Waiblingenille myönnettiin kaupunginoikeudet vuonna 1250. Kolmikymmenvuotisessa sodassa vuonna 1634 kaupunki tuhottiin lähes täysin. Se jälleenrakennettiin sodan jälkeen, ja kaupungin nykyinen vanhakaupunki on peräisin vuosilta 1640–1700. Waiblingenin asukasluku ylitti 20 000 asukkaan rajapyykin vuoden 1960 tienoilla. 1. joulukuuta 1971 kaupunkiin liitettiin Beinsteinin kunta ja 1. tammikuuta 1975 Bittenfeldin, Hegnachin, Hohenackerin ja Neustadtin kunnat. ==Lähteet== == Aiheesta muualla == * Kaupungin verkkosivusto Luokka:Baden-Württembergin kunnat Luokka:Stuttgartin hallintopiiri Luokka:Saksan kaupungit
Jehan Buhan

Jehan Buhan (5. huhtikuuta 1912 – 14. syyskuuta 1999) oli ranskalainen miekkailija ja olympiavoittaja. Buhan voitti urallaan kolme olympiakultaa florettimiekkailussa. Lontoon 1948 olympialaisissa hän voitti kultaa sekä henkilökohtaisessa kilpailussa että joukkuekilpailussa. Helsingin 1952 olympialaisissa hän voitti kultaa joukkuekilpailussa ja sijoittui henkilökohtaisessa kilpailussa viidenneksi. Maailmanmestaruuskilpailuissa hän saavutti kaksi henkilökohtaista mitalia. ==Saavutukset== * Olympiakultaa floretin henkilökohtaisessa kilpailussa 1948 * Olympiakultaa floretin joukkuekilpailussa 1948 ja 1952 * Olympiakisoissa viides floretin henkilökohtaisessa kilpailussa 1952 * MM-hopeaa floretin henkilökohtaisessa kilpailussa 1950 * MM-pronssia floretin henkilökohtaisessa kilpailussa 1951 ==Lähteet== * * * * sports123.com: miekkailun arvokisatilastoja Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1912 syntyneet Luokka:Vuonna 1999 kuolleet
Satakunnansilta

Satakunnansilta on Tampereella sijaitseva vanha silta, joka ylittää Tammerkosken Hämeensillan pohjoispuolella. Silta on osa Satakunnankatua ja se on sekä ajoneuvoliikenteen että jalankulkijoiden käytössä. Satakunnansillan suunnitteli insinööri Karl Snellman. Se rakennettiin vuosina 1897–1900 ja otettiin käyttöön 9. lokakuuta 1900. Silta on 6-aukkoinen kiviholvisilta, jonka jännemitat ovat 17 metriä. Sillan leveys on 11,75 metriä ja sen kokonaispituus on 112,6 metriä. == Historia == === Pikkusilta === Ennen Satakunnansillan valmistumista paikalla sijaitsi vuonna 1858 rakennettu Pikkusilta. Se oli kapea, pelkästään kävelyyn tarkoitettu puinen silta. Silta rakennettiin helpottamaan tehtaiden työntekijöiden kulkemista. Se oli kaksiosainen ja kulki Konsulinsaaren kautta. Läntinen osa sillasta alkoi samalta paikalta kuin nykyinen Satakunnansilta ja se laski jyrkkänä Konsulinsaareen. Itäinen osa kulki matalalla lähellä veden pintaa ja sen päätepiste oli lähellä pellavatehdasta. Se oli niin lähellä vettä, että keväisin Tammerkosken tulviessa sillan yli ei päässyt kuivin jaloin. Se oli aikanaan toinen Tammerkosken ylittävä silta. Tuolloin Hämeensillan paikalla ollutta siltaa kutsuttiin Isoksisillaksi. === Satakunnan sillan rakentaminen === Vuosien 1870-1900 välillä Tampereen kaupungin pinta-ala kolminkertaistui ja väkiluku kasvoi viisinkertaiseksi. Samalla myös liikennemäärä kasvoi niin paljon, että uuden ajosillan rakentaminen tuli ajankohtaiseksi. Valmistuessaan vuonna 1900 silta peitti alleen suuren osan Konsulinsaaren pinta-alasta. Samalla kulku saareen estyi ja saaressa ollut ravintolatoiminta loppui. == Sillan kunnostustyöt == Vuonna 2013 sillan kaiteet kunnostettiin alkuperäisen mallin mukaan,Tammerkosken takomo ja vuonna 2014 sillan lamput vaihdettiin alkuperäisen mallin mukaisiksi. ==Lähteet== ==Aiheesta muualla== *Panoraamakuvia Satakunnansillalta – Virtuaalinen Tampereen kaupunkiopas: VirtualTampere.com Luokka:Tampereen nähtävyydet Luokka:Tampereen sillat Luokka:Holvisillat Luokka:Suomen tieliikennesillat Luokka:Kyttälä Luokka:Suomen kivisillat
Matti Uusivirta

Matti Uusivirta (s. 29. maaliskuuta 1985 Helsinki) on suomalainen jääkiekkoilija. Uusivirta on Espoo Bluesin kasvatti jonka A-juniorien paras pelaaja hän oli kaudella 2003–2004. Ensimmäisen SM-liigaottelunsa (1 ottelu pudotuspeleissä) Uusivirta pelasi kaudella 2003–2004. Seuraavaksi kaudeksi hän siirtyi Northeastern Universityn yliopistojoukkueeseen. Kaudeksi 2006–2007 Uusivirta palasi Bluesiin, jossa pelasi 19 ottelua, lisäksi hän pelasi vuokralla myös HC Salamoissa 26 ottelua Mestistä. Uusivirran kausi 2007–2008 jäi SM-liigassa ja Mestiksessä yhteensä vain 11 otteluun selkävammojen takia joista hän pelasi 2 ottelun ajan lainalla HC Salamoissa. Seuraavan kauden 2008–2009 hän aloitti Bluesissa, hän pelasi kauden aikana myös lainalla Mestis-joukkue Kiekko-Vantaassa jonka jälkeen lokakuussa 2008 Uusivirta siirtyi Ilvekseen kaupassa, jossa Sami Sandell siirtyi Bluesiin. Uusivirta aloitti kauden 2009–2010 Slovakian Extraligan HKm Zvolenissa, mutta palasi Bluesiin marraskuussa 2009. Kaudella 2010–2011 hän pelasi Ison-Britannian pääsarjan EIHL:n Hull Stingrayssa ja seuraavaksi kaudeksi 2011–2012 hän siirtyi Mestiksen Jukureihin. == Lähteet == == Aiheesta muualla == * * Lasse Uusivirta (veli): http://www.waff.com/story/21849918/uah-police-make-rape- arrest Luokka:Suomalaiset jääkiekkoilijat Luokka:Jukurien pelaajat Luokka:Vuonna 1985 syntyneet Luokka:Elävät henkilöt
Bergkamen

Bergkamen on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueella, noin 15 kilometriä koilliseen Dortmundista ja 15 kilometriä lounaiseen Hammista. Hallinnollisesti kaupunki kuuluu Arnsbergin hallintopiiriin ja Unnan piirikuntaan. Kaupungin asukasluku oli 49 263 vuoden 2022 lopussa. Sen pinta-ala on 44,8 neliökilometriä. Kaupunki on jaettu kuuteen eri kaupunginosaan (), jotka ovat Heil, Mitte, Oberaden, Overberge, Rünthe ja Weddinghofen. Kaupungin pohjoisrajan muodostaa Lippe-joki. Itärajalla kulkee autobahn A1 ja etelärajalla autobahn A2. ==Lähteet== == Aiheesta muualla == * Kaupungin verkkosivusto Luokka:Nordrhein-Westfalenin kunnat Luokka:Saksan kaupungit Luokka:Unnan piirikunta
Annie-gaala 1993

Annie-gaala 1993 oli 21. kertaa järjestetty palkintogaala, jossa Yhdysvaltain ASIFA-Hollywood jakoi vuotuiset Annie-palkinnot vuoden 1993 parhaille animaatioille. Gaala järjestettiin 5. marraskuuta ATAS Plaza-teatterissa Los Angelesissa, Kaliforniassa. ==Ehdokkaat ja voittajat== Pääluokkien ehdokkaat ja voittajat (lihavoituna): ===Parhaan animaatioelokuvan Annie-palkinto=== *Aladdin *Pikku Nemo Höyhensaarilla *Tapahtuipa kerran metsässä ===Parhaan animaatiosarjan Annie-palkinto=== *Pieni merenneito *Simpsonit *Tiny Toons *Ren ja Stimpy *Batman ===Parhaan animaatiomainoksen Annie-palkinto=== *Aerospace Jordan *Come To Life *In The Dark *One Good Hand *Polar Bears *Runball *Woman Finding Love ==Juried palkinnot== ===Winsor McCay -palkinto=== *Roy E. Disney *Jack Zander *George Dunning ===Erinomainen henkilökohtainen saavutus animaatiossa=== *Ed Gombert *Ron Clements *Dan Castellaneta *Eric Goldberg ===Sertifikaatti ansio=== *Judi Cassell *Dave Master Luokka:1993 Luokka:Annie-gaalat
Vuolteensilta

Vuolteensilta on Tampereen keskustassa sijaitseva kevyen liikenteen silta, joka ylittää Tammerkosken Nalkalan ja Ratinan välillä jonkin matkaa Hämeensillasta etelään. Se yhdistää Laukontorin ja Kehräsaaren kosken länsipuolella Koskikeskukseen itärannalla. Silta valmistui vuonna 1985.Aamulehti 30.6.2010, s. A12. Lähellä Vuolteensiltaa sijaitsee myös Kehräsaaren jalankulkusilta. == Lähteet == ==Aiheesta muualla== *Panoraamakuvia Vuolteensillalta - Virtuaalinen Tampereen kaupunkiopas: VirtualTampere.com Luokka:Tampereen kevyen liikenteen sillat Luokka:Kyttälä
Clifton Karhu

Clifton Karhu (23. marraskuuta 1927 Duluth, Minnesota – 24. maaliskuuta 2007 Kanazawa) oli japaninamerikkalainen kuvataiteilija. Hän syntyi Duluthissa ja opiskeli Minneapolisissa Yhdysvalloissa, Minnesotan osavaltiossa, ja asui ja työskenteli Japanissa vuodesta 1955. Hän aloitti maalaamalla öljyväreillä ja akvarelleilla, ja 1960-luvulta alkaen hän teki japanilaistyylisiä värillisiä puupiirroksia. Karhulla oli laaja näyttely Retretissä vuonna 1990. Hänellä oli suomalaissyntyiset vanhemmat.Japania ry. == Lähteet == ==Aiheesta muualla== *Artelino (elämäkerta) *Artelino (teoskuvia) *Ren Brown (teoskuvia) Luokka:Yhdysvaltalaiset taiteilijat Luokka:Amerikansuomalaiset henkilöt Luokka:Vuonna 1927 syntyneet Luokka:Vuonna 2007 kuolleet
Jayne Meadows

Jayne Meadows Cotter (27. syyskuuta 1919 Wuchang, Kiina – 26. huhtikuuta 2015 Encino, Kalifornia) oli yhdysvaltalainen näyttelijä. Meadows syntyi Wuchangissa, Kiinassa, episkopaaliselle lähestystyöntekijä Francisille ja tämän vaimolle Idalle. Perhe palasi myöhemmin takaisin kotiseuduilleen Connecticutiin. Meadows esiintyi uransa varhaisessa vaiheessa muiden muassa elokuvissa Pettävän varjon laulu (1947) ja Nainen järvessä (1947). Hän jatkoi uraansa myöhemmille vuosikymmenille, ja vuonna 1991 hän oli Mitchin äidin äänenä elokuvassa Kaupunkicowboyt. Suomalaiselokuvassa Da Capo (1985) hän näytteli sivuosan rikkaana taidemesenaattina . Meadows oli säännöllinen tuomariston jäsen I’ve Got a Secret -peliohjelman alkuperäisessä versiossa (1952–1967). Hän esiintyi ajoittain myös What’s My Line? -ohjelmassa. Hän oli vuodesta 1954 naimisissa Steve Allenin (k. 2000) kanssa, ja näyttelijä Audrey Meadows oli hänen sisarensa. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1919 syntyneet Luokka:Vuonna 2015 kuolleet
Mitte (hallintoalue)

Mitte on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus. Se on Berliinin hallintoalueista keskeisin. Se on pinta-alaltaan 39,5 neliökilometrin suuruinen. Vuoden 2016 kesäkuun lopussa hallintoalueen asukasluku oli 368 122\. Ulkomaalaisia asukkaista oli 28,8 prosenttia, mikä on enemmän kuin millään muulla Berliinin hallintoalueella.Pressemitteilung vom Amt für Statistik Berlin-Brandenburg Mitten asukastiheys on 9 327 as./km². Nykyinen Mitten hallintoalue muodostettiin 1. tammikuuta vuonna 2001 liittämällä yhteen silloiset hallintoalueet Mitte, Tiergarten ja Wedding. Berliinin jaon aikana vuosina 1949–1990 silloinen Mitte kuului Itä-Berliiniin, mutta muodosti siinä eräänlaisen Länsi-Berliinin sisään työntyneen kielekkeen. Mitteen myöhemmin liitetyt Tiergarten ja Wedding kuuluivat Länsi-Berliiniin. Berliiniläisten keskuudessa nimellä Mitte viitataan yleensä Mitten kaupunginosaan (Ortsteil), ei hallintoalueeseen. == Mitten hallintoalueeseen kuuluvat kaupunginosat (Ortsteil) == * Mitte * Moabit * Hansaviertel * Tiergarten * Wedding * Gesundbrunnen ==Lähteet== == Aiheesta muualla == * Luokka:Berliinin hallintoalueet
Viktor Tšukarin

Viktor Ivanovitš Tšukarin (, , 9. marraskuuta 1921 Krasnoarmijsk – 25. elokuuta 1984 Lviv) oli ukrainalainen, Neuvostoliittoa edustanut telinevoimistelija ja moninkertainen olympiavoittaja. Tšukarin voitti kaksissa olympialaisissa yhteensä seitsemän kultamitalia ja neljä himmeämpää mitalia. Rooman maailmanmestaruuskilpailuissa 1954 hän voitti kolme kultamitalia. Toisen maailmansodan aikana Tšukarin vietti neljä vuotta keskitysleirillä. ==Saavutukset== * Helsingin olympialaiset 1952 ** Kultaa joukkuekilpailussa, moniottelussa, hevosella ja hypyssä ** Hopeaa renkailla ja nojapuilla ** Viides rekillä * Melbournen olympialaiset 1956 ** Kultaa joukkuekilpailussa, moniottelussa ja nojapuilla ** Hopeaa permannolla ** Pronssia hevosella ** Neljäs rekillä ** Seitsemäs hypyssä ja renkailla * Rooman maailmanmestaruuskilpailut 1954 ** Kultaa joukkuekilpailussa, moniottelussa ja nojapuilla ** Pronssia hevosella ==Lähteet== * * Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1921 syntyneet Luokka:Vuonna 1984 kuolleet
Michael Anderson

thumb|Michael Anderson (vas.), Mike Todd ja Frank Sinatra elokuvan Maailman ympäri 80 päivässä lavasteissa. Michael Joseph Anderson (30. tammikuuta 1920 Lontoo – 25. huhtikuuta 2018 Vancouver)Michael Anderson obituary oli brittiläinen elokuvaohjaaja. Anderson syntyi Lontoossa näyttelijävanhemmille ja palveli toisessa maailmansodassa. Hän sai läpimurtonsa viimeistään sotaelokuvalla Taivaalla palaa vuonna 1954. Myöhempien elokuvien joukkoon kuuluvat Maailman ympäri 80 päivässä (1956) ja Pako tulevaisuudesta (1976). Anderson oli ehdolla Oscar-palkinnon, Golden Globen ja Kultaisen palmun saajaksi. Hän jatkoi aktiiviuraansa pitkälle vanhuusikäänsä, ja yli 70-vuotiaalta ohjaajalta ovat peräisin muiden muassa Merisusi (1993) ja Pinocchion uudet seikkailut (1999). Anderson oli kolmesti naimisissa ja sai kuusi lasta. Hänen viimeinen avioliittonsa Adrienne Ellisin kanssa alkoi 25. toukokuuta 1977. Ellisin tytär ja Andersonin tytärpuoli on näyttelijä Laurie Holden, joka tunnetaan muun muassa televisiosarjasta Salaiset kansiot. == Lähteet == == Aiheesta muualla == * Luokka:Brittiläiset elokuvaohjaajat Luokka:Vuonna 1920 syntyneet Luokka:Vuonna 2018 kuolleet
Friedrichshain-Kreuzberg

Friedrichshain-Kreuzberg on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus. Se luotiin vuonna 2001 liittämällä yhteen silloiset hallintoalueet Friedrichshain ja Kreuzberg, jotka jatkavat nykyisen hallintoalueen alaisina kaupunginosina (). Friedrichshain-Kreuzbergin pinta-ala on 20,2 neliökilometriä. Vuoden 2016 kesäkuun lopussa sen asukasluku oli 281 076 ja asukastiheys 13 819 as./km². == Hallintoalueeseen kuuluvat kaupunginosat (Ortsteil) == * Friedrichshain * Kreuzberg == Aiheesta muualla == * Viralliset sivut Luokka:Berliinin hallintoalueet
Dokumentti (täsmennyssivu)

Dokumentti voi tarkoittaa seuraavia asioita: *dokumentti, asiakirja *dokumentti, dokumenttielokuvan tai radiodokumentin lyhyempi nimitys *Dokumentti, Juice Leskisen sooloalbumi vuodelta 1981
Tomi Karlsson

Tomi Karlsson (s. 21. maaliskuuta 1980 Helsinki) on suomalainen jääkiekkoilija. Hän on Espoon Bluesin kasvatti. Karlsson pelasi kaudet 1996–2001 nuorten A- ja B-liigassa, Bluesissa ja HIFK:ssä, jossa voitti SM- hopeaa A-nuorissa 2001. Kaudeksi 2001–2002 hän siirtyi Suomi-sarjaan EPS:än ja HC Salamoiden riveihin. Hän oli nostamassa Salamoita Mestikseen kaudeksi 2003-2004. Kaudella 2006–2007 hän pelasi Jokipojissa. Hän oli alkukauden 2007-2008 Bluesissa try-outilla, mutta palasi yhdeksän liigaottelun jälkeen lokakuun lopussa takaisin Jokipoikiin jossa pelasi suurimman osan kaudesta, lisäksi hän pelasi saman kauden aikana 5 ottelun ajan lainapelejä Salamoissa. Kaudella 2008–2009 Karlsson pelasi 35 ottelua HPK:ssa ja muutamia hajaotteluita Mestiksen LeKissä, loppukauden Karlsson pelasi Jokipojissa. Seuraavaksi kaudeksi hän siirtyi Ranskan pääsarjan Épinaliin. Kauden jälkeen Karlsson jätti Épinalin. ==Lähteet== * Jatkoaika.fi * * Blues.fi === Viitteet === Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Charlottenburg-Wilmersdorf

Charlottenburg-Wilmersdorf on yksi Berliinin 12 hallintoalueesta (), joilla on oma, paikallisvaaleissa valittu hallintonsa ja rajoitettu itsemääräämisoikeus. Se luotiin vuonna 2001 liittämällä yhteen silloiset hallintoalueet Charlottenburg ja Wilmersdorf. Charlottenburg-Wilmersdorfin pinta-ala on 64,7 neliökilometriä. Vuoden 2016 kesäkuun lopussa hallintoalueen asukasluku oli 334 351 ja asukastiheys 5 166 as./km². Hallintoalueen nähtävyyksiin lukeutuu muun muassa Charlottenburgin linna ja Berliinin olympiastadion. Siellä sijaitsee myös Berliinin teknillinen yliopisto, Berliinin taidekorkeakoulu ja Deutsche Oper Berlin. == Hallintoalueeseen kuuluvat kaupunginosat (Ortsteile) == * Charlottenburg * Charlottenburg-Nord * Grunewald * Halensee * Schmargendorf * Westend * Wilmersdorf == Aiheesta muualla == * Viralliset sivut Luokka:Berliinin hallintoalueet
Patricia Medina

thumb|Patricia Media elokuvan Auringonjumalan aarre -trailerissa. Patricia Medina (19. heinäkuuta 1919 Liverpool – 28. huhtikuuta 2012) oli brittiläinen näyttelijä. Muutamia hänen elokuviaan olivat Abbott ja Costello muukalaislegioonassa (1950), Salainen raportti (1955) ja Sisar Georgen surma (1969). Hän on Joseph Cottenin leski ja teki Broadway-debyyttinsä näytelmässä Calculated Risk (1962) tämän vastanäyttelijänä. Hänen omaelämäkertansa Laid Back in Hollywood: Remembering ilmestyi vuonna 1998. == Lähteet == ==Aiheesta muualla== * Luokka:Brittiläiset näyttelijät Luokka:Vuonna 1919 syntyneet Luokka:Vuonna 2012 kuolleet
Sid Melton

Sid Meltzer eli Melton (23. toukokuuta 1920 – 2. marraskuuta 2011) oli yhdysvaltalainen näyttelijä. Melton syntyi Brooklynissä, New Yorkissa, ja esitti Alf Monroen roolin sarjassa Green Acres. Hänellä oli myös pitkä elokuvaura, jonka aikana hän esiintyi muun muassa elokuvissa Ilo irti (1949), Seikkailujen maailma (1951), Jerry kimonossa (1958), Lemmen tunnelissa (1958) ja Sheila Levine on kuollut ja elää New Yorkissa (1974). Vuonna 2005 Melton osallistui 99-vuotiaana Alzheimerin tautiin kuolleen Eddie Albertin hautajaisiin muiden entisten Green Acres -tähtien, Mary Grace Canfieldin ja Frank Cadyn, kanssa. Hänen veljensä oli käsikirjoittaja Lewis Meltzer. == Lähteet == == Aiheesta muualla == * * * * Luokka:Yhdysvaltalaiset näyttelijät Luokka:Vuonna 1920 syntyneet Luokka:Vuonna 2011 kuolleet
Itävallan Grand Prix 2001

Itävallan Grand Prix 2001 oli Formula 1 -sarjan osakilpailu, joka ajettiin 13. toukokuuta 2001 A1-Ringilla Itävallassa. Kilpailun voitti McLarenilla ajanut David Coulthard, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 4 David Coulthard McLaren-Mercedes 71 1.27.45,927 7 10 2\. 1 Michael Schumacher Ferrari 71 + 2,190 1 6 3\. 2 Rubens Barrichello Ferrari 71 + 2,527 4 4 4\. 17 Kimi Räikkönen Sauber-Petronas 71 + 41,593 9 3 5\. 9 Olivier Panis BAR-Honda 71 + 53,775 10 2 6\. 14 Jos Verstappen Arrows-Asiatech 70 + 1 krs. 16 1 7\. 18 Eddie Irvine Jaguar-Cosworth 70 + 1 krs. 13 8\. 10 Jacques Villeneuve BAR- Honda 70 + 1 krs. 12 9\. 16 Nick Heidfeld Sauber-Petronas 69 + 2 krs. 6 10\. 22 Jean Alesi Prost-Acer 69 + 2 krs. 20 11\. 23 Luciano Burti Prost- Acer 69 + 2 krs. 17 Kesk. 8 Jenson Button Benetton-Renault 60 Moottori 21 Kesk. 19 Pedro de la Rosa Jaguar-Cosworth 48 Voimansiirto 14 Kesk. 6 Juan Pablo Montoya Williams-BMW 41 Hydrauliikka 2 Kesk. 21 Fernando Alonso Minardi-European 38 Vaihdelaatikko 18 Kesk. 20 Tarso Marques Minardi- European 25 Vaihdelaatikko 22 Kesk. 15 Enrique Bernoldi Arrows-Asiatech 17 Hydrauliikka 15 Kesk. 5 Ralf Schumacher Williams-BMW 10 Jarrut 3 Kesk. 7 Giancarlo Fisichella Benetton-Renault 3 Moottori 19 Kesk. 3 Mika Häkkinen McLaren-Mercedes 1 Voimansiirto 8 Kesk. 11 Heinz-Harald Frentzen Jordan- Honda 0 Vaihdelaatikko 11 DSQ 12 Jarno Trulli Jordan-Honda 14 Hylättiin ajaessaan punaisia valoja päin varikolta poistuessaan 5 == Muuta == *Juan Pablo Montoyan ensimmäinen eturivin lähtöruutu (2.) *Sauber-talli saavutti 100 MM-pisteen rajan. *Jos Verstappenin ja Arrowsin kauden ensimmäinen MM-piste. *Asiatech-moottoreiden ensimmäinen MM-piste. *Peräti neljä autoa jäi startissa lähtöruutuihinsa. *Palkintokorokkeella ei ruiskutettu samppanjaa lento- onnettomuudessa lauantaina menehtyneen Mclarenin moottorivalmistajan Paul Morganin muiston vuoksi. == Lähteet == Luokka:Formula 1 -kausi 2001 2001
Marjorie Lord

thumb|Lord ja Danny Thomas televisio-ohjelmassa Make Room for Daddy. Marjorie Lord, oikeasti Wollenberg (26. heinäkuuta 1918 – 28. marraskuuta 2015) oli yhdysvaltalainen näyttelijä. Hän on saanut oman tähtensä Hollywood Walk of Famelle. Lord syntyi San Franciscossa ja muutti New Yorkiin 15-vuotiaana. Hänen uransa alkoi hänen Broadway-debyytistään vuonna 1936. Hänellä oli tulevina vuosina runsain mitoin töitä sekä teatterissa että elokuvissa, ja viimeksi mainituista eräs tunnetuimmista on Tapahtui Washingtonissa (1943). 1950-luvulla Lord sai tunnetun roolinsa Kathy ”Clancey” Williamsina sarjasta Make Room for Daddy. Hän esiintyi vuosina 1970–1971 sarjassa Make Room for Granddaddy ja vielä myöhemmällä urallaan esimerkiksi Sweet Surrenderissa vuonna 1987. Hänen elokuviaan 1950-luvulta ja sen jälkeen ovat muiden muassa Bomba ja kadonnut tulivuori (1950) ja Voi veljet, mikä numero! (1966). Lordin ensimmäinen puoliso oli John Archer. Pari oli naimisissa vuosina 1941–1955 ja sai kaksi lasta, joista toinen on näyttelijä Anne Archer. Parin erottua vuonna 1955 Lord meni 26. toukokuuta 1958 uusiin naimisiin Randolph Halen kanssa. Randolph kuoli 9. elokuuta 1974, ja Lord solmi 14. elokuuta 1976 kolmannen avioliittonsa Harry Volkin kanssa. Kyseinen avioliitto jatkui, kunnes mies kuoli 12. toukokuuta 2000. ==Lähteet== Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1918 syntyneet Luokka:Vuonna 2015 kuolleet
Mad City – yksinoikeudella

Mad City – yksinoikeudella on yhdysvaltalainen draamaelokuva vuodelta 1997. Elokuvan käsikirjoittivat Tom Matthews ja Eric Williams, ohjaajana oli Costa Gavras. Päänäyttelijät olivat John Travolta ja Dustin Hoffman. Elokuvassa vierailivat myös Jay Leno ja Larry King. Mad Cityn Suomen ensi-ilta oli 20. helmikuuta 1997. == Juoni == Mad City kertoo miehestä nimeltä Sam Baily (John Travolta), joka jää työttömäksi ja ottaa hädissään museossa joukon koululaisia panttivangeiksi aseella uhaten. Toimittaja Max Brackett (Dustin Hoffman) on ensimmäisenä paikalla, mutta huomaa kaappaajan haluavan vain työpaikkansa takaisin ja alkaa ajaa tämän asiaa televisiossa. Brackett järjestää Samille useita haastatteluita eri televisiokanavilla ja media kääntyy miehen puolelle, jolloin Samista tulee suosittu ja kansa on hänen puolellansa, mutta jutun pitkittyessä mediakin vaihtaa puolta ja kansa on häntä vastaan. Lopulta Sam vapauttaa panttivankinsa ja käskee Bracketin menemään ulos. Bracketin lähtiessä Sam tekee itsemurhan räjäyttämällä museon dynamiitilla. == Vastaanotto == Elokuvan arvioitu budjetti oli noin 52 miljoonaa dollaria (arvio) ja se tuotti kokonaisuudessaan noin 11 miljoonaa dollaria. Ensimmäisellä esitysviikollaan Yhdysvalloissa Mad City oli kuudentena katsotuimpien elokuvien joukossa. == Lähteet == == Aiheesta muualla == * * Luokka:Vuoden 1997 yhdysvaltalaiset elokuvat Luokka:Costa-Gavrasin ohjaamat elokuvat Luokka:Yhdysvaltalaiset draamaelokuvat
Ricardo Montalbán

Ricardo Gonzalo Pedro Montalbán Merino (25. marraskuuta 1920 – 14. tammikuuta 2009) oli amerikkalaistunut meksikolainen näyttelijä. Hän esitti Mr. Roarkea sarjassa Seikkailujen saari (1978–1984) ja Khan Noonien Singhiä elokuvassa Star Trek II: Khanin viha (1982) sekä alkuperäisen Star Trek -televisiosarjan jaksossa ”Avaruuden kylvöä” (”Space Seed”). Televisiossa hän esiintyi sarjassa Columbo vuonna 1976. Montalbán syntyi Méxicossa Jennaro Montalbán ja Ricarda Merinon poikana. Hänellä on veli Carlos ja sisko Carmen. Hän oli uskovainen katolilainen ja ilmoitti uskon yhdeksi keskeisistä arvoista elämässään.Ricardo Montalbán receives first Spirit of Angelus Award at student film festival . CatholicWeb. Hänet palkittiin Emmy-palkinnolla vuonna 1978. Montalbánilla oli lukuisia keskeisiä elokuvarooleja. Hän esiintyi myös musikaalissa Jamaica (1957–1959), josta oli ehdolla Tony-palkinnon saajaksi 1958. Hänet muistetaan lisäksi Chrysler Cordoban mainoksista 1970-luvun lopulta. Hänellä on tähti Hollywood Walk of Famella. Montalbán oli 26. lokakuuta 1944 alkaen naimisissa Georgiana Youngin kanssa. Pariskunta sai yhdessä neljä lasta. Näyttelijä joutui käyttämään pyörätuolia vuodesta 1993, mutta vanhoilla päivilläänkin hän toimi ääninäyttelijänä sarjoissa Bittipää (1995–1997) ja Kim Possible (vuodesta 2002). Montalbán kuoli 14. tammikuuta 2009 88-vuotiaana Los Angelesissa, Kaliforniassa. == Lähteet == ==Aiheesta muualla== * Ricardo Montalbánin muistokirjoitus Helsingin Sanomissa Luokka:Meksikolaiset näyttelijät Luokka:Hollywood Walk of Fame Luokka:SAG-palkinnon saajat Luokka:Vuonna 1920 syntyneet Luokka:Vuonna 2009 kuolleet
Margherita (Italian kuningatar)

Margherita (myös Savoijin Margherita, 20. marraskuuta 1851 Torino, Italia – 4. tammikuuta 1926 Bordighera, Italia) oli Italian kuninkaan Umberto I:n puoliso. Hänen isänsä oli Genovan herttua Ferdinand ja äitinsä Saksin ruhtinatar Elisabet. Hän meni naimisiin serkkunsa Umberton kanssa vuonna 1868. Hänen pojastaan tuli Italian kuningas nimellä Viktor Emanuel III sen jälkeen kun Umberto I oli kuollut 29. heinäkuuta 1900 salamurhan uhrina. Margherita kallistui poliittisesti fasismiin. Hänen mukaansa on nimetty pizza Margherita. ==Lähteet== Luokka:Italian kuninkaalliset Luokka:Vuonna 1851 syntyneet Luokka:Vuonna 1926 kuolleet Luokka:Kuningataräidit
Assurnasirpal II

Assurnasirpal II (myös Aššur-nāṣir-apli) oli muinaisen Assyrian valtakunnan kuningas vuosina 884–859 eaa. Hän laajensi Assyriaa kovin ottein. Hän seurasi isäänsä Tukulti Ninurta II:ta, vuonna 884 eaa. ja valtasi Mesopotamian ja nykyisen Libanonin aluetta. == Sotaretket == Assurnasirpal II muutti Assyrian armeijan sodankäyntitavan entistä julmemmaksi. Vihollismaiden väestöä surmattiin joukoittain, ja myös naiset ja lapset surmattiin. Taloihin ja temppeleihin vangittuja ihmisiä poltettiin. Vallattujen alueiden väestöä vietiin pakkosiirtolaisuuteen ja valloitetuille alueille perustettiin sotilaiden asuttamia siirtokuntia. Armeijaa uudistettiin liittämällä siihen ensi kertaa ratsuväkiosastoja sitten Babylonian kuninkaan Nebukadnessarin kokeilun jälkeen.Ihmisen tarina, suuri maailmanhistoria, osa 1. (Kirjayhtymä 1971.) S. 456-. Grimberg, C.: Kansojen historia, osa 1, 1980, s. 412 Assyrian armeijan tekemistä julmuuksista tiedetään, koska Assurnarsirpal II määräsi ne ikuistettavaksi piirtokirjoituksiin. Toteavaan tyyliin hallitsija muisteli että "Paljon vankeja minä poltin, toisten annoin elää. Muutamilta heistä hakkasin poikki kädet tai jalat, toisilta leikkasin nenän ja korvat ja monilta miehiltä puhkaisin silmät. Näiden kirjoitusten johdosta monilla nykyajan ihmisillä on kuva assyrialaisista poikkeuksellisen raakana kansana, mikä ei ole täysin paikkansa pitävää. Grimberg, C.: Kansojen historia, osa 1, 1980, s. 412, 416 Idässä Assyria teki monia sotaretkiä ja tunkeutui Vähä-Zabin lähteille asti. Laajentunut valtakunta tarvitsi kunnollisen virkakoneiston. Assurnasirpal II oli taitava hallintomies ja perusti kouluja uusien virkamiesten saamiseksi. Julma soturikuningas osoittautui yllättäen myös taiteen suosijaksi. Hänen hallintokaudeltaan ovat peräisin monet assyrialaisen reliefitaiteen parhaat saavutukset. Assurnasirpal suosi myös ulkomaisia taiteilijoita assyrialaisten taiteilijoiden ohella. Varat taiteeseen saatiin vallatuille alueille määrätystä ankarasta verorasituksesta. Assurnarsirpalin seuraaja oli hänen poikansa Salmanassar III. == Kalhun palatsi == Assurnasirpal II rakensi ja uudisti Kalakhin (Kalhun) eli nykyisen Nimrudin assyrialaisen kaupungin käyttäen muun muassa sotavankeja. Nimrudin palatsi valmistui 879 eaa. ja silloin pidettiin juhla, johon kutsuttiin suuri määrä maan eliittiä ja tavallista kansaakin, ja ulkomaalaisiakin. Austen Henry Layard teki kaivauksia ja löysi Assurnasirpal II:n kirjaston ja Kalhun palatsin 1840-luvulla. Kalhun palatsi on nyky-Irakin huomattavimpia nähtävyyksiä. Kalhun palatsin esineistöä on näytteillä British Museumissa Lontoossa. Muutamia muita reliefejä on näytteillä Münchenissä, Japanissa ja Yhdysvalloissa. Assurnarsirpal II:n kauden reliefit kuvaavat tarkasti yksityiskohtia, kuten esineiden ja vaatteiden ulkonäköä. Miesten parrat on kuvattu huolellisesti ja lihakset on usein kuvattu suuriksi, kuvaamaan assyrialaisten voimaa. Kasvot ovat sen sijaan melko ilmeettömiä. Grimberg, C.: Kansojen historia, osa 1, 1980, s. 413 == Lähteet == == Aiheesta muualla == Luokka:Assyrian kuninkaat
Bejaïa

Bejaïa, Vgaiet eli Bougie on Välimeren rantakaupunki Algeriassa, 200 kilometriä pääkaupungista Algerista. Saharan poikki kulkeva öljyputki päättyy Bejaïan satamaan, joten se on Algerian tärkein öljynvientisatama. Vuonna 1999 kaupungissa oli 149 000 asukasta.Demographie et emploi Karthagon ja Rooman valtakunnan aikana nykyisen kaupungin paikalla oli pieni satamapaikka nimeltä Saldae. Hammadidien aikana se kasvoi merkittävästi, ja vuonna 1090 siitä tehtiin pääkaupunki. 1200-luku oli kaupungin yliopiston kulta-aikaa, siellä opiskeli muun muassa matemaatikko Fibonacci.Muslim Heritage Kaupunki sijaitsee kapealla kaistaleella meren ja vuorten välissä. Sen kadut ovat kapeita ja mutkittelevia, ja rakennustyyli on hyvin välimerellinen.LexicOrient == Lähteet == == Aiheesta muualla == *Kaupungin kotisivu Luokka:Algerian kaupungit
Ann Rutherford

Therese Ann Rutherford (2. marraskuuta 1917 Vancouver, Kanada − 11. kesäkuuta 2012 Beverly Hills, Yhdysvallat) oli kanadalaissyntyinen, Yhdysvaltain kansalaisuuden saanut näyttelijä. Hänellä on oma tähtensä Hollywood Walk of Famella. Rutherford teki elokuvadebyyttinsä vuonna 1935 ja esiintyi vuosina 1935–1937 kaikkiaan kahdeksassatoista elokuvassa. Hän tuli tunnetuksi Mickey Rooneyn esittämän Andy Hardyn tyttöystävänä, Polly Benedictinä. Hän esitti roolia kahdessatoista elokuvassa, joista viimeinen on vuodelta 1942. Hänellä oli sivuosa myös legendaarisessa elokuvassa Tuulen viemää vuonna 1939, jossa hän esitti Carreen O'Haraa. Rutherfordin muita elokuvia 1940-luvulta ovat muiden muassa Vaarallisia vaimoja kiertueella (1942) ja Hurjimus (1947). Hän esiintyi vuosina 1949–1950 radiossa Blondie-hahmona, jota aiemmin oli esittänyt Penny Singleton. Hänen esiintymistahtinsa harveni 1950-luvulta alkaen, ja 1960-luvulla esiintymiset olivat jo varsin satunnaisia. Rutherfordille kaavailtiin alun perin Rose Calvertin osaa elokuvassa Titanic, mutta hän päätti luopua roolista Gloria Stuartin hyväksi. Hän näyttäytyi ihailijoilleen ja jakoi nimikirjoituksia vielä 2000-luvulla. Hän oli kahdesti naimisissa. Rutherford kuoli kotonaan Beverly Hillsissä 11. kesäkuuta 2012. Hän oli kuollessaan 94-vuotias. == Lähteet == Luokka:Kanadalaiset elokuvanäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1917 syntyneet Luokka:Vuonna 2012 kuolleet
Dinah Sheridan

Dinah Sheridan (17. syyskuuta 1920 – 25. marraskuuta 2012BBC News: Actress Dinah Sheridan dies at 92) oli brittiläinen näyttelijä, joka muistetaan varsinkin hänen roolistaan elokuvassa Vauhtihirmut valloillaan (1953). Sheridan syntyi Lontoossa. Hän esiintyi elokuvissa jo 1930-luvulla, mutta teki merkittävimmät roolinsa muun muassa elokuvassa Aseman lapset (1970) ja sarjassa Don't Wait Up 1980-luvulla. Sheridan oli neljästi naimisissa. Neljännen miehensä Aubrey Isonin kuoltua vuonna 2007 Sheridan muutti takaisin Kaliforniasta Englantiin. Hänen poikansa Jeremy Hanley istui parlamentissa vuosina 1983–1997. ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1920 syntyneet Luokka:Vuonna 2012 kuolleet
FC Den Bosch

FC Den Bosch on jalkapalloseura 's-Hertogenboschin kaupungista Alankomaista. Se pelaa maan toiseksi korkeimmalla sarjatasolla Jupiler Leaguessa. Joukkueen lempinimi on Sinivalkoiset lohikäärmeet. Seura perustettiin vuonna 1965 vuonna 1906 perustetun BVV:n ja 1890 perustetun Wilhelminan yhdistyttyä. Kaudella 2007-08 FC Den Bosch oli Jupiler Leaguen kolmas. Edellisen kerran se on ollut Hollannin pääsarjassa Eredivisiessä kaudella 2004-05. Seuran paras sijoitus Eredivisiessä on 6. kausina 1984-85 ja 1985-86. ==Saavutuksia== * Eerste divisien mestaruus 1971, 1999, 2001 ja 2004 * Alankomaiden Cupin kakkossija 1991 * Lisäksi seuran edeltäjä BBV voitti Alankomaiden mestaruuden vuonna 1947. ==Valmentajat== * Ben Tap (1965–1970) * Jan Remmers (1970–1974) * Nol de Ruiter (1974–1976) * Ad Zonderland (1976–1978) * Rinus Gosens (1979–1980) * Ad Zonderland (1980) * Hans Verèl (1981–1984) * Rinus Israel (1984–1986) * Theo de Jong (1986–1989) * Rinus Israel (1989–1990) * Hans van der Pluym (1990–1995) * Chris Dekker (1995–1996) * Kees Zwamborn (1996–1998) * Martin Koopman (1998–2000) * Mark Wotte (2000) * André Wetzel ja Jan van Grinsven (2000) * Jan Poortvliet (2000–2001) * Wiljan Vloet (2001–2002) * Gert Kruys (2002–2004) * Henk Wisman (2004–2005) * Jan van Grinsven, Fred van der Hoorn ja Wim van der Horst (2005) * Theo Bos (2005–) ==Entisiä pelaajia== *Co Adriaanse *Gerard Aichorn *Regi Blinker *Marcel Brands *Ruud Brood *Jack de Gier *Hans Gillhaus *Jan van Grinsven *Radjin de Haan *Fred van der Hoorn *Wim van der Horst *Hans Kraay Jr. *Hendrie Krüzen *Harry van der Laan *Theo Lucius *Anthony Lurling *Ruud van Nistelrooy *Ton Patinama *Arnold Scholten ==Aiheesta muualla== * Virallinen sivu Den Bosch Luokka:Pohjois-Brabant Luokka:Vuonna 1965 perustetut urheiluseurat
Neal Smith

Neal Edward Smith (23. maaliskuuta 1920 – 2. marraskuuta 2021https://www.desmoinesregister.com/story/news/politics/2021/11/03/neal- smith-iowa-longest-serving-member-house-congressman- dies-101-obituary/6249942001/) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Iowasta vuosina 1959–1995. Vuoteen 1973 hän edusti Iowan viidettä, sen jälkeen neljättä vaalipiiriä. Hän oli vielä kuolleessaan Iowan pisimpään palvellut edustajainhuoneen jäsen. Smith sai palveluksestaan toisessa maailmansodassa muun muassa Purppurasydämen. Hän opiskeli Missourin, Syracusen ja Draken yliopistoissa. Hänen paikkansa kongressissa otti vuonna 1995 republikaani Greg Ganske. Smith oli naimisissa Beatrix ”Bea” Havensin kanssa vuodesta 1946 vuoteen 2016, tämän kuolemaan saakka. Parilla oli yhdessä poika Doug ja tytär Sharon. Neal Smithin omaelämäkerta Mr. Smith Went to Washington: From Eisenhower to Clinton julkaistiin vuonna 1996. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Yli satavuotiaiksi eläneet yhdysvaltalaiset Luokka:Vuonna 1920 syntyneet Luokka:Vuonna 2021 kuolleet
Salmanassar III

pienoiskuva|oikea|Kuningas Salmanassar III Salmanassar III (858–824 eaa.) oli muinaisen Assyrian valtion kuningas, Assurnasirpal II:n poika. Hän oli isänsä tavoin suuri valloittaja ja laajensi paljon Assyrian hallitsemaa aluetta. Salmanassar III nousi valtaan 858 eaa., ja hän valtasi 855 eaa. tärkeän Eufratin ylityspaikan, missä sijaitsi Bit Adinin aramealaiskuningaskunta. Salmanassarin valloituksen jälkeen Bit Adinin pääkaupunkiin Til Barsipiin asetettiin assyrialaishallinto. Turvattuaan Eufratin Salmanassar suuntasi hyökkäyksensä länteen.Caubet & Pouyssegur, s. 125. Salmanassarin eteneminen pysäytettiin 853 eaa. Qarqarin taistelussa. Hän kohtasi siinä liittouman, jossa olivat mukana useita Levantin kuningaskuntia. Liittoumaa johti Damaskoksen aramealainen kuningas Hadadezer. Salmanassar joutui neljästi taistelemaan Levantin liittoumaa vastaan, mutta hän onnistui kukistamaan sen vasta vuonna 845 eaa. Voitettuan Damaskoksen Salmanassar jatkoi sotatoimiaan muualla ja hyökkäsi muun muassa Anatoliassa sijainneeseen Urartuun. Babylonian kanssa Salmanassar oli rauhallisissa väleissä. Assyrian ja Babylonian välinen rauhanaika pohjautui Salmanassarin isoisoisän Adad-Nirari II:n tekemään rauhansopimukseen, jonka Salmanassar uudisti. Sopimuksen mukaan Assyrian piti tulla tarvittaessa auttamaan Babyloniaa, ja Salmanassar kunnioitti sopimusta, kun Marduk-zakir-šumi I pyysi apua kapinaan, jota johti hänen veljensä. Salmanassar onnistui palauttamaan Marduk-zakir-šumin takaisin valtaistuimelle. Salmanassarin pitkän hallintokauden loppua värittivät vakavat sisäiset konfliktit, jotka käynnistyivät 826 eaa. Tiedot kapinan yksityiskohdista ovat hatarat, mutta ne liittyivät todennäköisesti vallanperimykseen ja ne käynnisti Salmanassarin poika Assur-danin-pal. Salmanassar kuoli kaksi vuotta myöhemmin ja jätti vallan toiselle pojalleen Shamshi-Adadille, joka kukisti Assur-danin- palin kapinan vasta neljä vuotta myöhemmin. Isänsä Assurnasirpal II: tavoin myös Salmanassar II oli suuri rakennuttaja ja taiteiden suosija. Grimberg, C.: Kansojen historia, osa 1, s. 416, 1980 == Lähteet == * === Viitteet === == Aiheesta muualla == Luokka:Assyrian kuninkaat
Richard Florida

Richard Florida (s. 1957 Newark, New Jersey) on yhdysvaltalainen ekonomisti ja kaupunkitutkija. Hän työskentelee professorina Toronton yliopistossa sekä johtajana Martin Prosperity -instituutissa. Florida kehitti teesin "luovasta pääomasta", jonka mukaan nykyajan urbaanille kehitykselle on perustavanlaatuista luovien ja lahjakkaiden ihmisten muodostamat yhteisöt. Florida 2013, s. 358 == Luova luokka == Florida tunnetaan erityisesti luomastaan käsitteestä luova luokka () sekä kehittämästään niin kutsutusta gay-indeksistä. Florida on tutkimuksissaan löytänyt vahvan korrelaation luovan talouden sekä homoseksuaalien alakulttuurien kukoistavuuden välillä: hänen mukaansa alueilla, joilla homoseksuaaleja on paljon, voivat hyvin myös luovan talouden osa-alueet. Hän on myös pyrkinyt osoittamaan runsaasti kulttuurisia tekijöitä, jotka kannustavat innovatiivisuuteen ja luovuuteen ja puhunut teoksessaan The Flight of the Creative Class huolestuneeseen sävyyn Yhdysvaltojen heikentyneestä globaalista kilpailukyvystä luovien kykyjen houkuttelemisessa. == Teoksia == *Who’s Your City?, 2008. ISBN 0-465-00352-4. *The Flight of the Creative Class. The New Global Competition for Talent, 2005. HarperBusiness, HarperCollins. ISBN 0-06-075691-8. ** suomeksi Luovan luokan pako: uusi globaali kilpailu kyvyistä (Talentum, 2006) * Cities and the Creative Class, 2005. Routledge. ISBN 0-415-94887-8. * The Rise of the Creative Class. And How It's Transforming Work, Leisure and Everyday Life, 2002. Basic Books. ISBN 0-465-02477-7. * Branscomb, Lewis & Kodama, Fumio & Florida, Richard (1999). Industrializing Knowledge: University-Industry Linkages in Japan and the United States. MIT Press. ISBN 0-262-02465-9. ** suomeksi Luovan luokan esiinmarssi: miten se muuttaa työssäkäyntiä, vapaa- aikaa, yhteiskuntaa ja arkielämää (Talentum, 2005) * Kenny, Martin & Florida, Richard (1993). Beyond Mass Production: The Japanese System and Its Transfer to the US. Oxford University Press. ISBN 0-19-507110-7. * Florida, Richard (1990). The Breakthrough Illusion. Corporate America's Failure to Move from Innovation to Mass Production. Basic Books. ISBN 0-465-00760-0. == Lähteet == * === Viitteet === == Aiheesta muualla == * CreativeClass.org Luokka:Yhdysvaltalaiset taloustieteilijät Luokka:Yhdysvaltalaiset professorit Luokka:Toronton yliopiston professorit Luokka:Vuonna 1957 syntyneet Luokka:Elävät henkilöt
Gendarmenmarkt

thumb|250px|Deutscher Dom ja Konzerthaus Berlin Gendarmenmarktilla. Gendarmenmarkt on aukio Saksan pääkaupungissa Berliinissä, Mitten kaupunginosassa. Sitä reunustavat muun muassa Konzerthaus Berlin, Französischer Dom ja Deutscher Dom. Aukion keskellä sijaitsee saksalaisen runoilijan Friedrich Schillerin patsas. Aukio luotiin 1600-luvun lopulla Johann Arnold Neringin suunnitelmien pohjalta, ja se toimi alun perin Friedrichstadtin kaupunginosan kauppatorina. Tuolloin se tunnettiin nimellä Linden-Markt. Myöhemmin aukio kantoi nimiä Mittelmarkt, Friedrichstädter Markt ja Neuer Markt, kunnes nimettiin nykyiselleen vuonna 1799. Nimen Gendarmenmarkt aukio sai Gens d'Armen -rykmentistä, jonka hevostallit sijaitsivat sen laidalla. 1700-luvun alussa aukion laidoille nousi kaksi seurakuntakirkkoa, saksalainen Deutscher Dom ja ranskalainen Französischer Dom; jälkimmäinen rakennettiin Ranskasta paenneita reformoituja uskonpakolaisia eli hugenotteja varten. Preussin kuningas Fredrik Suuri siirsi hevostallit pois Gendarmenmarktilta ja muutti sen kuninkaalliseksi edustusaukioksi. Hänen määräyksestään arkkitehti Karl von Gontard suunnitteli aukion molempiin kirkkoihin muhkeat uusklassiset tornit. Nämä tornit ovat suhteettoman suuria niiden takana oleviin pieniin kirkkoihin nähden, ja niiden päätarkoituksena olikin antaa aukiolle juhlallinen ilme. Ensimmäinen teatteri valmistui aukion keskelle jo 1700-luvun loppupuolella, mutta se tuhoutui tulipalossa vuonna 1817. Sen tilalle valmistui nykyinen, arkkitehti Karl Friedrich Schinkelin suunnittelema uusklassinen teatteritalo. Toisessa maailmansodassa useimmat aukiota reunustavat rakennukset tuhoutuivat, ja myös teatteri sekä saksalainen ja ranskalainen kirkko kärsivät pahoja vaurioita. Berliinin jaossa Gendarmenmarkt jäi Itä-Berliinin ja DDR:n puolelle. Aukiota ympäröivät korttelit rakennettiin uudelleen sodan jälkeen, mutta teatteri ja kirkot jäivät raunioituneiksi useiksi vuosikymmeniksi. Ne restauroitiin 1970–1980-luvuilla alkuperäiseen asuunsa. Restauroinnin yhteydessä teatteri muutettiin konserttitaloksi ja sai nimen Konzerthaus Berlin. Ranskalainen kirkko toimii hugenottimuseona, joksi se muutettiin jo ennen toista maailmansotaa. DDR:n aikana aukion nimenä oli Platz der Akademie, mutta se sai 1990-luvulla vanhan nimensä takaisin.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 47. Tandem Verlag (h. f. ullmann) 2009. Alkuteos Kunst & Architektur Berlin. Aukion keskellä olevan Schillerin patsaan on veistänyt Reinhold Begas ja se pystytettiin alun perin vuonna 1859. Natsihallinto poisti sen paikaltaan vuonna 1935. Se pystytettiin uudelleen aivan DDR:n loppuaikana vuonna 1987. == Lähteet == == Aiheesta muualla == Luokka:Berliinin aukiot
Konzerthaus Berlin

Konzerthaus Berlin eli Berliinin konserttitalo on konserttitalo Saksan pääkaupungissa Berliinissä, Mitten kaupunginosassa. Se sijaitsee Gendarmenmarktin aukion laidalla ja on sitä reunustavista rakennuksista nuorin. Nykyisin rakennuksessa toimii Konzerthausorchester Berlin. pienoiskuva|Konserttitalon sisätiloja vuonna 2005. Rakennus rakennettiin vuosina 1818–1821 vuonna 1817 tulipalossa tuhoutuneen, Carl Gotthard Langhansin suunnitteleman National-Theaterin paikalle Karl Friedrich Schinkelin suunnitelmien pohjalta. Uusi rakennus toimi edeltäjänsä tapaan teatterirakennuksena ja kantoi nimeä Berliner Schauspielhaus. Kuten muutkin Gendarmenmarktin rakennukset, Berliner Schauspielhaus tuhoutui toisen maailmansodan aikana tulipalossa lähes täysin. Sodan jälkeen se jälleenrakennettiin vuosina 1979–1984. Rakennuksen ulkoasu palautettiin alkuperäiseksi, mutta sisätilat rakennettiin täysin uudelleen. Rakennus avattiin vuonna 1984 konserttitalona. == Lähteet == == Aiheesta muualla == * Konzerthaus Berlinin viralliset sivut Luokka:Berliinin rakennukset ja rakennelmat Luokka:Saksan konserttitalot
Shiri Appleby

Shiri Freda Appleby (s. 7. joulukuuta 1978) on yhdysvaltalainen näyttelijä. Hän on tullut tunnetuksi muun muassa roolistaan Liz Parkerina televisiosarjassa Roswell. Appleby syntyi Los Angelesissa. Hänen etunimensä shiri ("minun lauluni") on heprean kieltä. Hänen sefardijuutalainen äitinsä Dina on kotoisin Israelista ja isänsä taustaltaan ashkenasijuutalainen, ja hän sai juutalaisuuden mukaisen kasvatuksen. Hänen vasemman silmänsä yläpuolella oleva arpi johtuu lapsena tulleesta koiranpuremasta. Päästyään Calabasas High Schoolista vuonna 1997 Appleby lähti Etelä-Kalifornian yliopistoon opiskelemaan pääaineenaan englannin kieli. Appleby esiintyi television mainoksissa jo nelivuotiaana. Ennen Liz Parkerin roolia Roswellissa Applebylla oli ollut vierailevia rooleja lukuisissa televisiosarjoissa. Appleby näytteli myös tv-dramassa Outo, uusi elämä (Life Unexpected) Cate Cassidya. Hän esiintyi Will Estesin kanssa Bon Jovin musiikkivideolla "It's My Life". Hän oli mukana myös Nelosella esitetyssä sarjassa "Kuuden ketju" (). Appleby tähditti Lifetimen draamasarjaa UnREAL vuosina 2015–2018. == Osittainen filmografia == === Elokuva === * Tanssin aika (2002) * Swimfan (2002) * Havoc (2005) * Charlie Wilsonin sota (2007) * The Devil's Candy (2015) * Lemon (2017) === Televisio === * Knight & Daye (1989) * Sunday Dinner (1991) * Roswell (1999–2002) * Kuuden ketju (2006–2007) * Teho-osasto (2008–2009) * Outo, uusi elämä (2010–2011) * Chicago Fire (2012–2013) * Girls (2013–2014) * UnREAL (2015–2018) * Code Black (2015) == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1978 syntyneet Luokka:Amerikanjuutalaiset Luokka:Elävät henkilöt Luokka:Yhdysvaltalaiset lapsinäyttelijät
The Magic Numbers

The Magic Numbers on englantilainen rock-yhtye. Se koostuu kahdesta sisarusparista, jotka tapasivat toisensa katolisessa lukiossa. Yhtye perustettiin vuonna 2002, ja se julkaisi kriitikoiden ylistämän esikoisalbuminsa The Magic Numbers kesäkuussa 2005. Seuraava albumi Those the Brokes ilmestyi marraskuussa 2006. Viimeisin albumi on vuonna 2018 julkaistu Outsiders. Yhtye esiintyi Tavastia-klubilla 20. joulukuuta 2007. ==Kokoonpano== * Romeo Stodart (kitara, laulu) * Michele Stodart (basso, laulu) * Sean Gannon (rummut) * Angela Gannon (melodika, lyömäsoittimet, kellopeli, laulu) ==Diskografia== ===Albumit=== * * * * * ===EP:t=== * Undecided (2007) * The Pulse (2010) ===Singlet=== * Forever Lost (2005) * Love Me Like You (2005) * Love's a Game (2005) * I See You, You See Me (2006) * Take a Chance (2006) * This is a Song (2007) * Hurt So Good (2009) * The Pulse (2010) * Why Did You Call (2010) * Shot in the Dark (2014) * E.N.D. (2014) * Roy Orbison (2014) * I Don't Care if it's Christmas (2014) * Sweet Divide (2018) * Ride Against the Wind (2018) ==Aiheesta muualla== * Viralliset kotisivut Magic Numbers
Zach Braff

thumb|Zach Braff vuonna 2011. Zachary Israel ”Zach” Braff (s. 6. huhtikuuta 1975) on yhdysvaltalainen näyttelijä, ohjaaja, käsikirjoittaja ja tuottaja. Hän esitti päähenkilö John Doriania televisiosarjassa Tuho-osasto vuosina 2001–2010. Elokuvia, joista Braff myös tunnetaan, ovat muiden muassa Ystävyyden kirot (2000), Garden State (2003), Pikku Kananen (2005), The Last Kiss (2006), Mahtava Oz (2013), Wish I Was Here (2014). Braff syntyi juutalaiseen perheeseen South Orangessa, New Jerseyssä, ja sairastui jo lapsena pakko-oireiseen häiriöön. Hän valmistui Columbia High Schoolista ja sitten Bachelor of Artsina Northwestern Universitystä. Hänet palkittiin helmikuussa 2005 Grammyllä Garden Staten soundtrackista. Braff oli Emmy- ehdokas vuonna 2005 ja vuosina 2005, 2006 ja 2007 hän oli ehdolla Golden Globen saajaksi. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Grammy-palkinnon saajat Luokka:Vuonna 1975 syntyneet Luokka:Elävät henkilöt
Justin Bartha

Justin Lee Bartha (s. 21. heinäkuuta 1978) on yhdysvaltalainen näyttelijä. Hän näyttelee Riley Poolen osaa elokuvissa National Treasure – kansallisaarre vuonna 2004 ja National Treasure: Salaisuuksien kirja vuonna 2007. Hän esittää Doug Billingsiä vuoden 2009 elokuvassa Kauhea kankkunen ja sen kahdessa jatko- osassa Kauhea kankkunen 2 ja Kauhea kankkunen 3. Bartha syntyi Fort Lauderdalessa Floridassa, muutti yhdeksänvuotiaana Michiganiin ja sai juutalaisen kasvatuksen. Hän valmistui West Bloomfield High Schoolista Michiganissa vuonna 1996 ja opiskeli näyttelemistä New Yorkin yliopistossa. Hän näytteli vuoden 2009 elokuvassa The Rebound Catherine Zeta-Jonesin vastaparina. Bartha asuu nykyään New Yorkissa. ==Aiheesta muualla== * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Sosigenes

Sosigenes () voi viitata seuraaviin henkilöihin: * Sosigenes (100-luku eaa.), stoalainen filosofi * Sosigenes Aleksandrialainen (ensimmäinen vuosisata eaa.), egyptiläinen tähtitieteilijä * Sosigenes Peripateetikko (100-luku), peripateettinen tai stoalainen filosofi
Sony Center

Sony Center on rakennuskokonaisuus Saksan pääkaupungissa Berliinissä, Potsdamer Platzilla. Sen on suunnitellut saksalais-yhdysvaltalainen arkkitehti Helmut Jahn ja se valmistui vuonna 2000. Kokonaisuus koostuu seitsemästä rakennuksesta. Alueella on asuntoja, hotelleja, kulttuurikohteita, myymälöitä ja konferenssikeskus. Lasi- ja terästäyteisen kokonaisuuden rakennuskustannukset olivat noin 600 miljoonaa euroa. == Aiheesta muualla == * Viralliset sivut Luokka:Berliinin rakennukset ja rakennelmat
Kuno Becker

Eduardo Kuno Becker Paz (s. 14. tammikuuta 1978) on meksikolainen näyttelijä. Hän on työskennellyt telenoveloissa sekä yhdysvaltalaisissa ja meksikolaisissa elokuvissa. Hän oli nuoruudessaan lahjakas viulisti ja päätyi jopa opiskelemaan Salzburgin Mozarteumiin. Becker esiintyy kolmessa Goal! -elokuvassa. Goal! on vuonna 2005 tehty elokuva, jossa pääosassa on Kuno Becker, joka esittää nuorta jalkapalloilijaa Santiago Muňezia. == Aiheesta muualla == * Luokka:Meksikolaiset näyttelijät Luokka:Vuonna 1978 syntyneet Luokka:Elävät henkilöt